Daily View 08.10.2021
8 ตุลาคม 2564

ปัจจัยต่างประเทศ: sentiment การลงทุนดีขึ้นหลังรายงานตัวเลขเศรษฐกิจอย่างการจ้างงานสหรัฐฯอย่างตัวเลขการจ้างงานของ ADP และผู้ขอรับสวัสดิการว่างงานออกมาดีกว่าคาด ขณะที่ตัวเลขสำคัญที่จะรายงานวันนี้อย่างตัวเลขการจ้างงานนอกภาคเกษตรและอัตราการว่างงาน ทั้งนี้นักวิเคราะห์ในโพลสำรวจของ FactSet คาดการณ์ว่า ตัวเลขจ้างงานนอกภาคเกษตรเดือนก.ย.ของสหรัฐจะเพิ่มขึ้น 475,000 ตำแหน่ง ซึ่งดีกว่าในเดือนส.ค.ที่เพิ่มขึ้นเพียง 235,000 ตำแหน่ง ถ้าหากออกมาดีตามหรือมากกว่าคาดจะช่วยสนับสนุนภาพการจ้างงานฟื้นตัว ลดความกังวลต่อเศรษฐกิจชะลอตัว ซึ่งจะช่วยสนับสนุนให้นักลงทุนกลับเข้าสู่สภาวะ risk on เพิ่มขึ้นหลังจากช่วงสัปดาห์ที่ผ่านมาหลาย indicators บ่งชี้ว่านักลงทุนกังวลและกลัวต่อการลงทุน นอกจากนี้แกนนำของพรรคเดโมแครตและรีพับลิกันสามารถบรรลุข้อตกลงเกี่ยวกับการเพิ่มเพดานหนี้ของสหรัฐจนถึงต้นเดือนธ.ค. ซึ่งจะช่วยให้รัฐบาลสหรัฐสามารถหลีกเลี่ยงการผิดนัดชำระหนี้ในเดือนนี้ ช่วยหนุน sentiment บวกของตลาดหุ้น
ปัจจัยภายในประเทศ: บทความล่าสุดจากศูนย์วิจัยกสิกรไทยรายงานว่าโควิดส่งผลดีต่อตลาดรถมือสองโลก จากปัจจัยบวก 2 ด้านหลักได้แก่ 1) ความต้องการใช้รถยนต์ส่วนตัวแทนการใช้บริการระบบขนส่งสาธารณะที่เพิ่มขึ้น 2) ปริมาณรถยนต์ที่ผลิตได้กลับสวนทางเมื่อโรงงานผลิตรถทั่วโลกต่างติดปัญหาขาดแคลนชิ้นส่วนสำคัญ ส่งผลให้ตลาดรถมือสองในหลายประเทศทั่วโลกคึกคักและราคารถปรับตัวสูงขึ้นอย่างรวดเร็วสู่ระดับสูงสุดในรอบหลายปีหรือเป็นประวัติการณ์ ศูนย์วิจัยกสิกรไทยคาดว่า พอเข้าสู่ปี2565 ราคารถมือสองของไทยยังมีโอกาสปรับขึ้นเนื่องจากกำลังซื้อเริ่มกลับมา ทั้งกับตลาดรถยนต์นั่งและรถบรรทุก แม้ว่าจะมีปริมาณรถยึดที่ทยอยเข้ามาตั้งแต่ช่วงครึ่งหลังปี2564 เป็นปัจจัยฉุดดึงราคาอยู่ก็ตาม โดยเฉพาะในส่วนของรถบรรทุกมีโอกาสขยายตัวได้มากกว่าเนื่องจากปี 2564 ภาคธุรกิจต่างประสบปัญหาอย่างหนัก พอเข้าสู่ปี 2565 เศรษฐกิจเริ่มฟื้นตัว ความต้องการซื้อของภาคธุรกิจจึงปรับเพิ่มขึ้น จึงมีผลดันให้อัตราการปรับขึ้นของระดับราคารถบรรทุกสูงกว่ารถยนต์นั่ง
กลยุทธ์การลงทุน: แนะนำแบ่งการลงทุนออกเป็น 2 กลุ่ม กลุ่มแรกกลุ่ม domestic play ที่คาดว่าจะได้ประโยชน์จากการกลับมาเปิดเมือง โดยที่ระดับราคาหรือ valuation ยัง laggard ในสัดส่วนประมาณ 70% อาทิเช่น SCB, AWC, BEM, CK, MICRO, ORI และ DIF ส่วนกลุ่มที่สองได้แก่กลุ่มส่งออก, กลุ่ม global play ที่คาดว่ากำไรของบริษัทจะยังสามารถเติบโตต่อเนื่องอาทิเช่น KCE, EPG, TU, JWD และ SPRC   
มุมมองตลาดหุ้น วันนี้คาด 1630-1645 หุ้นแนะนำ MICRO, KCE
1) MICRO (ราคาพื้นฐาน 11.00 บาท) คาดว่ากำไรจะฟื้นตัวขึ้นใน 4Q21 เราคาดว่าความต้องการรถบรรทุกมือสองยังสูงต่อในปีหน้า ทั้งนี้บริษัทเป็นผู้นำในตลาดเช่าซื้อรถบรรทุกมือสองและเตรียมขยายเพิ่มอีก 2 สาขาใน 4Q21 เพื่อชิงส่วนแบ่งการตลาดจากคู่แข่งรายย่อยเพิ่ม
2) KCE (ราคาพื้นฐาน 100.00 บาท) รายได้และกำไรคาดว่าจะยังเติบโตแข็งแกร่งจากความต้องการของลูกค้าที่เข้ามาต่อเนื่องใน 3Q21 และจะเติบโตก้าวกระโดดใน 4Q21 จากการเพิ่มกำลังการผลิตใหม่ ขณะที่แนวโน้มค่าเงินบาทที่อ่อนค่าจะช่วยสนับสนุนกำไรบริษัท
รายงานตัวเลขเศรษฐกิจ
วันศุกร์ ติดตาม ตัวเลข Caixin Service PMI ของจีนเดือน ก.ย. คาด +4.9% MoM เป็น 49 จุด ตัวเลข Non-farm payrolls ของสหรัฐฯ เดือน ก.ย. คาด +4.6 แสนตำแหน่ง ตัวเลขอัตราการว่างงานของสหรัฐฯเดือน ก.ย. คาด 5.1% ตัวเลขค่าจ้างรายชั่วโมงของสหรัฐฯ เดือน ก.ย. คาด +4.6% YoY และตัวเลข Wholesale inventories ของสหรัฐฯเดือน ส.ค. คาด +1.2% MoM